als_Latn dik_Latn sag_Latn
Komuna e Tetovës dhe SHVL-UÇK e shënuan 101 vjetorin e Flamurit
- E premte, 29 Nëntor 2013 2013-11-29 3:21:42.MD 15:21
Tetovë, 29 nëntor 2013 (MIA) - Universiteti Shtetëror i Tetovës, në bashkëpunim me Komunën e Tetovës dhe SHVL-UÇK, me 27 nëntor 2013, në Qendrën për kulturë në Tetovë, me rastin Festës së Flamurit organizuan një Akademi përkujtimore për të nderuar dëshmorët, martirët e kombit, që u sakrifikuan dhe flijuan në mbrojtje të Pavarësisë dhe Trojeve Shqiptare.
Në këtë Akademi, Rektori i USHT-së, Prof. Dr. Vullnet Ameti theksoi se nuk mund të mos sjellin në kujtesën e tyre udhëtimin e gjatë dhe të vështirë historik deri tek krijimi i Shtetit të Pavarur Shqiptar, dhe shtoi se shpallja e Pavarësisë dhe krijimi i Shtetit Shqiptar ishin akte të një rëndësie të madhe për popullin shqiptar.
"Kjo kthesë në historinë e shqiptarëve është premisa politike themelore për organizimin mbi baza më përparimtare të jetës së brendshme të vendit dhe për zhvillim më të shpejtë shoqëror e kulturor të tij. Për të siguruar një fitore të tillë, popullit shqiptar iu desh të bëjë një luftë të gjatë. Në Ballkan, Shqipëria ishte vendi që u çlirua i fundit në një kohë kur popujt e tjerë fqinjë të Ballkanit, kush më shumë e kush më pak, kishin dhjetëra vjet që bënin një jetë shoqërore të pavarur nga Perandoria Osmane", deklaroi rektori i USHT-së.
Ndër të tjera, ai u shpreh se është merita e patriotëve largpamës shqiptarë dhe, në mënyrë të veçantë e atdhetarit të shquar dhe diplomatit Ismail Qemali, që duke u mbështetur në luftën popullore për çlirim kombëtar kundër Perandorisë Osmane zgjodhën momentin e përshtatshëm për të kaluar nga platforma e deritanishme politike për autonomi të shtetit shqiptar, në atë për pavarësi.
Në përfundim të fjalimit të tij para pjesëmarrësve, Rektori Prof. Dr. Vullnet Ameti tha se shqiptarët sot përulen me nderim para atyre që dhanë jetën për ta arritur këtë ditë, kurse realiteti i ri historik e gjen popullin shqiptar, në Shqipëri, Kosovë dhe në të gjitha trojet në Ballkan, më të fortë se kurrë, më të bashkuar se kurrë, prandaj, edhe kjo Akademi le të jetë një dëshmi e fortë e unitetit tonë, e bashkimit vëllazëror dhe e lartësimit të ndërgjegjes sonë kombëtare.
Në fjalën e saj para të pranishmëve në Qendrën për kulturë, kryetarja e Komunës së Tetovës, Teuta Arifi tha se 28 Nëntori i vitit 1912 është Dita e Pavarësisë gjithëshqiptare e cila më vonë u përgjysmua, por është dita më e rëndësishme në historinë e kombit tonë, sepse flamuri i ngritur në këtë ditë sot e gjithmonë do jetë shenja e unitetit të kombit shqiptar, pasqyra ku sot ne mund të shohim veten tonë, drejtësinë e ideve tona dhe peshën e veprimit tonë.
Bardhyl Llagami, babai i dëshmorit Skerdilajd Llagami (komandant Shpendi), tha se përkulem thellë para veprës së papërsëritshme të dëshmorëve të shumtë të këtyre viseve dhe në emër jo vetëm të familjeve të dëshmorëve nga Shqipëria, por edhe në emër të dëshmorëve të Kosovës, të Luginës së Preshevës, por edhe të viseve shqiptare të Malit të Zi, të Çamërisë, të Sanxhakut dhe të Mollës së Kuqe, marr mbi vete përgjegjësinë që të sjell këtu nderimin madh dhe të shpallim se sot këtu ne kemi festë.
Kryetari i Parlamentit Studentor i USHT-së, Shaban Arsllani, deklaroi se flamuri ynë është dëshmitari më i madh i udhës së vështirë dhe kalvareve nëpër të cilat ka kaluar etnia shqiptare.
"Rinia jonë, veçmas ajo studentore, është e ndërgjegjshme për faktin se të gjitha fitoret i kemi arritur të prirë nga Flamuri Kuq e Zi. Ajo është e ndërgjegjshme se me këtë Flamur, me të cilin i kemi bërë betejat e luftërave të pabarabarta historike, do t’i fitojmë betejat e paqes, të prosperitetit dhe të ardhmërisë sonë", tha Arsllani.
"Vështrimi ynë është jo vetëm ta shkruajmë historinë por edhe ta bëjmë historinë, dhe ne të gjeneratave pasuese që ishin bashkë me Mehmet Gegë Tetovën e bënë historinë e re të lidhur me historinë e Kosovës, Preshevës dhe të viseve tjera shqiptare, duke e bërë atë me gjakun tonë, lotin tonë, me punën tonë, me djersën tonë, me përpjekjen tonë, të parët duke e vënë në përdorim edhe gjuhën edhe veprën e Fan Nolit te madh" tha kryetari i SHVL-UÇK-së, Fazli Veliu.
Në këtë akademi të 101 vjetorit të Flamurit dhe Shpalljes së Pavarësisë së Shqipërisë, u përkujtuan të gjithë dëshmorët e rinj të kombit të rënë nën emblemën e UÇK-së dhe dëshmorët e Lëvizjes që sakrifikuan edhe jetën e tyre për flamur dhe komb. sa/bsh/15:05
Të gjitha të drejtaj janë të mbrojtura.Ky material nuk mund të deponohet, botohet, transmetohet, korjohet dhe sërish të distribuohet në çfarëdolloj forme, pa leje me shkrim nga Ajencia Informative e Maqedonisë.
Mozaik
Tiker
- 08:57 | Përfundoi kryengritja në burgun brazilian, nëntë të vrarë
Kryengritja në burgun Feira de Santana, në verilindje të Brazilit, me ç'rast janë vrarë nëntë person...
- 08:51 | Për shkak zjarrit janë evakuuar rreth 2.000 banorë të Albertas
Rreth 2.000 banorë të provincës veriore kanadeze Alberta janë evakuuar për shkak të një zjarri pyjor...
- 08:47 | Bajden e ka përmirësuar deklaratën e Karterit për forcat irakiane
Nënpresidenti amerikan Xho Bajden u mundua ta përmirësojë situatën e papërshtatshme me Bagdadin, pas...
- 08:43 | Të paktën 800 persona kanë humbur jetën nga vapa në Indi
Vala e të nxehtit dhe thatësirës, që ka përfshirë veriun e Indisë dhe juglindjen e saj, ka shkaktuar...
- 08:36 | Shpërthen vullkani i arkipelagut Galapagos
Vullkan në një nga ishujt e arkipelagut Galapagod shpërthen për herë të parë pas 33 viteve, duke u ...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn